**POMLAD NA DEŽELI**

Sonce prijazno že nas pozdravlja,

spet k nam prišla je topla pomlad.

Kmetič veselo plug si pripravlja,

njivico svojo šel bo orat.

Deklica v vrtu rož’ce zaliva,

že ko se rano jutro budi.

Fantič na polju radost uživa,

saj zagotovo šopek dobi.

Prijatelj se trte na hribček ozira,

tam kjer mu vinski hramček stoji.

In že vnaprej si vse preštudira,

da mu jeseni bolj obrodi.

Vinogradi sončni so oživeli,

delati kmetič v njih je začel.

Bodo kopači vriskali, peli,

ko jim bo vinček srca oblil.

Oj, na deželi je zares lepo,

na vasi mladi fantje zapojo,

v zelenem vrtu pa dekletu žlahtne

rožice, oj rožice cveto.